Deravá skala

Deravá skala je jaskyňa a prírodná pamiatka, nachádzajúca sa v katastrálnom území obce Plavecký Mikuláš v okrese Malacky na pravej strane Mokrej doliny v Malých Karpatoch (geologicky na ľavej strane doliny - podľa smeru toku) v nadmorskej výške  Má dĺžku 26 a výšku 15 m. Jej priestory sú vytvorené na tektonickej pukline činnosťou podzemných vôd a rozšírené priesakovými vodami obohatenými o oxid uhličitý, ale aj mrazovým zvetrávaním.

Jaskyňa bola osídlená v paleolite, neolite a stredoveku. Najstaršie archeologické nálezy pochádzajú z paleolitu: hroty z mamutieho kla, jaspisové a pazúrikové nožíky, lištové hroty, škrabadlá a kostené hroty mladečského typu. K neolitickým nálezom patria fragmenty keramiky, kostené šidlá, nože a brúsené kamenné sekery, ako aj hrob s detskou kostrou v skrčenej polohe. Jaskyňa je aj významnou paleontologickou lokalitou.

Oproti Deravej skale (cca 130 m, nadmorská výška ) sa nachádza ďalšia významná jaskyňa Tmavá skala.

 Referencie 

 Iné projekty 

 Externé odkazy 

 Chránené územia, Štátna ochrana prírody Slovenskej republiky
 Poloha na turistickej mape

Kategória:Jaskyne na Slovensku
Kategória:Jaskyne Malých Karpát
Kategória:Chránené územia v okrese Malacky
Kategória:Prírodné pamiatky v Bratislavskom kraji
Kategória:Plavecký Mikuláš
Kategória:Chránená krajinná oblasť Malé Karpaty